CELEX: 22008D0085
Language: et
Date: 2008-07-04 00:00:00
Title: EMP Ühiskomitee otsus nr 85/2008, 4. juuli 2008 , millega muudetakse Euroopa Majanduspiirkonna lepingu XIII lisa (transport)

23.10.2008   
            
            
               ET
            
            
               Euroopa Liidu Teataja
            
            
               L 280/20
            
         EMP ÜHISKOMITEE OTSUS
   
   nr 85/2008,
   4. juuli 2008,
   millega muudetakse Euroopa Majanduspiirkonna lepingu XIII lisa (transport)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XIII lisa on muudetud EMP Ühiskomitee 6. juuni 2008. aasta otsusega nr 72/2008. (1)
               
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 23. oktoobri 2007. aasta määrus (EÜ) nr 1370/2007, mis käsitleb avaliku reisijateveoteenuse osutamist raudteel ja maanteel ning millega tunnistatakse kehtetuks nõukogu määrused (EMÜ) nr 1191/69 ja (EMÜ) nr 1107/70. (2)
               
            
         
               (3)
            
            
               Määrusega (EÜ) nr 1370/2007 on tunnistatud kehtetuks nõukogu määrus (EMÜ) nr 1107/70, (3) mis on lepingusse inkorporeeritud ja mis tuleb sellest tulenevalt lepingust välja jätta.
            
         
               (4)
            
            
               Määrusega (EÜ) nr 1370/2007 on tunnistatud kehtetuks lepingusse inkorporeeritud nõukogu määrus (EMÜ) nr 1191/69, (4) mille sätete kohaldamist kaubaveoteenuste suhtes jätkatakse kolme aasta jooksul pärast määruse (EÜ) nr 1370/2007 jõustumist,
            
         ON TEINUD JÄRGMISE OTSUSE:
   Artikkel 1
   Lepingu XIII lisa muudetakse järgmiselt.
   
               1.
            
            
               Punkti 4 (nõukogu määrus (EMÜ) nr 1191/69) järele lisatakse järgmine punkt:
               
                           „4a.
                        
                        
                           
                              32007 R 1370: Euroopa Parlamendi ja nõukogu määrus (EÜ) nr 1370/2007, 23. oktoober 2007, mis käsitleb avaliku reisijateveoteenuse osutamist raudteel ja maanteel ning millega tunnistatakse kehtetuks nõukogu määrused (EMÜ) nr 1191/69 ja (EMÜ) nr 1107/70 (ELT L 315, 3.12.2007, lk 1).”
                        
                     
         
               2.
            
            
               Punkti 4 (nõukogu määrus (EMÜ) nr 1191/69) lisatakse järgmine tekst:
               „Käesolevas lepingus loetakse selle määruse sätteid järgmises kohanduses:
               Määrus on tühistatud kooskõlas määruse (EÜ) nr 1370/2007 artikli 10 lõikega 1. Siiski jätkatakse kolme aasta jooksul pärast määruse (EÜ) nr 1370/2007 jõustumist selle sätete kohaldamist kaubaveoteenuste suhtes.”
            
         
               3.
            
            
               Punkt 11 (nõukogu määrus (EMÜ) nr 1107/70) jäetakse välja.
            
         
               4.
            
            
               Valdkondlikke kohandusi käsitlevas II lõikes olevad sõnad „määruse (EMÜ) nr 1191/69 artikkel 19” ja punkt 4 (nõukogu määrus (EMÜ) nr 1191/69) jäetakse alates 3. detsembrist 2012 välja.
            
         Artikkel 2
   Määruse (EÜ) nr 1370/2007 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 5. juulil 2008, tingimusel et EMP Ühiskomiteele on esitatud kõik lepingu artikli 103 lõike 1 kohased teated. (5)
   
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 4. juuli 2008
      
         
            EMP Ühiskomitee nimel
         
         
            eesistuja
         
         Tema Kõrgeausus LIECHTENSTEINI Prints Nikolaus
      
   
   
      (1)  ELT L 257, 25.9.2008, lk 36.
   
      (2)  ELT L 315, 3.12.2007, lk 1.
   
      (3)  EÜT L 130, 15.6.1970, lk 1.
   
      (4)  EÜT L 156, 28.6.1969, lk 1.
   
      (5)  Põhiseadusest tulenevad nõuded on nimetatud.